Temeljem članka 107. stavka 2. Zakona o odgoju i obrazovanju u osnovnoj i srednjoj školi (Narodne novine, broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14 I 7/17) **Osnovna škola Josipa Račića, Zagreb, Srednjaci 30,** dana 21. veljače 2018. godine raspisuje

**N A T J E Č A J**

**ZA RADNA MJESTA**

1. **Učitelj/ica tjelesne i zdravstvene kulture - 1 izvršitelj/ica, na neodređeno, nepuno radno vrijeme od 20 sati tjedno**
2. **Stručni/a suradnik/ica - Psiholog/inja - 1 izvršitelj/ica, na određeno, puno radno vrijeme**

Opći i posebni uvjeti za zasnivanje radnog odnosa utvrđeni su Zakonom o odgoju i obrazovanju u osnovnoj i srednjoj školi (NN broj: 87/08, 86/09, 92/10, 105/10, 90/11, 5/12, 16/12, 86/12 126/12, 94/13, 152/14 I 7/17) i Pravilnika o stručnoj spremi i pedagoško psihološkom obrazovanju učitelja i stručnih suradnika u osnovnom školstvu (NN broj: 47/96, 56/01).

Uz prijavu na natječaj priložiti:

1. životopis,
2. domovnicu,
3. dokaz o stečenoj stručnoj spremi,
4. elektronički zapis o podacima evidentiranim u HZMO, ne stariji od osam dana
5. uvjerenje nadležnog suda da se protiv podnositelja prijave ne vodi kazneni postupak i da nije kažnjavan (ne starije od 6 mjeseci)

Osobe koje prema posebnim propisima ostvaruju pravo prednosti pri zapošljavanju dužne su se u prijavi za oglas pozvati na to pravo, priložiti svu propisanu dokumentaciju prema posebnom zakonu i imaju prednost u odnosu na ostale kandidate pod jednakim uvjetima.

Kandidat koji se poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17), uz prijavu na javni natječaj dužan je, osim dokaza o ispunjavanjju traženih uvjeta, priložiti i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz domovinskog rata i članovima njihovih oobitelji, navedenim na stranicama Ministarstva hrvatskih branitelja. https://branitelji.gov.hr/zaposljavanje-843/843.

Potpunom prijavom smatra se ona koja sadrži sve podatke i priloge navedene u natječaju.
Dokumentaciju priložiti u preslici.

Prijave s dokazima o ispunjavanju uvjeta dostaviti na adresu škole: Osnovna škola Josipa Račića, Zagreb, Srednjaci 30 u roku od osam (8) dana od dana objave natječaja.
Nepotpune i nepravodobne prijave neće se razmatrati. O rezultatima natječaja kandidati/kinje će biti obaviješteni putem mrežne stranice škole [www.os-j-racica.hr](http://www.os-j-racica.hr).